CELEX: 62009TN0357
Language: el
Date: 2009-09-15 00:00:00
Title: Υπόθεση T-357/09: Προσφυγή της 15ης Σεπτεμβρίου 2009 — Emilio Pucci International κατά ΓΕΕΑ — El Corte Inglés (Emidio Tucci)

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/78
            
         Προσφυγή της 15ης Σεπτεμβρίου 2009 — Emilio Pucci International κατά ΓΕΕΑ — El Corte Inglés (Emidio Tucci)
   (Υπόθεση T-357/09)
   2009/C 267/140
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγων: Emilio Pucci International BV (Baarn, Κάτω Χώρες) (εκπρόσωποι: M. Boletto, E. Gavuzzi, G. Lazzeretti και P. Roncaglia, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: El Corte Inglès, SA (Μαδρίτη, Ισπανία)
   
      Αιτήματα του προσφεύγοντος
   
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 18ης Ιουνίου 2009 στις συνεκδικασθείσες υποθέσεις R 770/2008-2 και R 826/2008-2, κατά το μέρος που δέχεται την υπ’ αριθ. 3 679 594 αίτηση καταχωρίσεως του σήματος «Emidio Tucci» ως κοινοτικού για προϊόντα και υπηρεσίες των κλάσεων 1, 2, 4-17, 19, 20, 21, 22, 23, 26-45,
            
         
               —
            
            
               να καταδικάσει το καθού στα δικαστικά έξοδα του προσφεύγοντος και
            
         
               —
            
            
               να καταδικάσει τον αντίδικο ενώπιον του τμήματος προσφυγών να καταβάλει τα έξοδα του προσφεύγοντος κατά τις διαδικασίες ενώπιον του τμήματος ανακοπών και του τμήματος προσφυγών του ΓΕΕΑ.
            
         
      Ισχυρισμοί και κύρια επιχειρήματα
   
   
      Αιτών την καταχώριση του κοινοτικού σήματος: Ο αντίδικος ενώπιον του τμήματος προσφυγών
   
      Σήμα προς καταχώριση: το εικονιστικό σήμα «Emidio Tucci» για προϊόντα και υπηρεσίες των κλάσεων 1-45
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο προσφεύγων
   
      Αντιταχθέν σήμα ή σημείο: Κοινοτικό σήμα «Emilio Pucci» για προϊόντα των κλάσεων 18 και 24· ιταλικό λεκτικό σήμα «EMILIO PUCCI» για προϊόντα των κλάσεων 3, 14, 18, 21, 24, 25 και 33· ιταλικό λεκτικό σήμα «EMILIO PUCCI» για προϊόντα των κλάσεων 9, 12, 18, 20, 26, 27 και 34· ιταλικό εικονιστικό σήμα «Emilio Pucci» για προϊόντα των κλάσεων 14, 18, 24 και 25
   
      Απόφαση του τμήματος ανακοπών: Εν μέρει απόρριψη της ανακοπής
   
      Απόφαση του τμήματος προσφυγών: Εν μέρει δεκτή η προσφυγή στις υποθέσεις R 826/2008-2 και R 770/2008-2· απόρριψη της προσφυγής κατά τα λοιπά
   
      Λόγοι ακυρώσεως: Παράβαση των άρθρων 8, παράγραφος 1, στοιχείο β′, και 8, παράγραφος 5, του κανονισμού 207/2009 του Συμβουλίου, διότι το τμήμα προσφυγών έκρινε εσφαλμένως ότι οι διατάξεις αυτές δεν έχουν εφαρμογή όσον αφορά αγαθά και υπηρεσίες καλυπτόμενες από το κοινοτικό σήμα στις κλάσεις 1, 2, 4-17, 19, 20, 21 (εν μέρει), 22, 23 και 26-45.